Truppen offentliggjort Landstræner Ulrik Wilbek offentliggjorde i dag sin trup til det kommende EM i herrehåndbold. EM i Norge Han har bortset fra to pladser lagt sig fast på de spillere, der skal opfylde ambitionen om dansk guld ved det kommende EM i herrehåndbold, der spilles i Norge i slutningen af januar måned. En målmand skal væk Mandag offentliggjorde Wilbek sin trup på 18 navne, hvoraf en enkelt målmand bliver sorteret fra undervejs. Spellerberg reserve Desuden er Bo Spellerberg som udgangspunkt kun udtaget som reserve for Lars Jørgensen, der skal opereres for sportsbrok i denne uge. Men Jørgensen bliver tidligst klar til mellemrunden, og derfor vikarierer Spellerberg i hvert fald, indtil forsvarsgeneralen melder sig klar. Backpladserne Netop på backpladserne har der været hård konkurrence, og her har Wilbek har foretrukket Lasse Boesen, Lars Møller Madsen og Lars Krogh Jeppesen på venstre back. Sidstnævnte får dermed slutrundecomeback efter at have siddet over på grund af skader siden VM i Tunesien i 2005. Nye i truppen Nye i truppen i forhold til VM sidste år er desuden Flensburg-Handewitt-spilleren Kasper Nielsen, højrefløjen Mikkel Aagaard og målmanden Michael Bruun fra Team Tvis Holstebro.

Opsummering:
Joachim Boldsen blev den eneste AaB'er, der var med i den trup, som skal med til EM i herrehåndbold.